FINALE NORSK DERBY

## Derbykomiteen og Norsk Irsksetterklubb

## 25.09.2011

**TERRENG : HJERKINN NORD LAV**

**VÆRMELDING med UTSIKTER :**

**En vakker morgen som viste oss fjellet fra sin beste side, noen små grader pluss og en svak bris som knapt kunne merkes. Det tok ikke lang tid før solen fikk overtaket, og det ble litt mer vind utover dagen som flere deltakere mente alltid kom bakfra. Forholdene må vi nok betrakte som gode, men så var det dette med fuglen da.**

**18 spente deltakere hadde kommet seg trygt gjennom både kvalifisering og semifinale, alt lå til rette for en spennende dag, det var bare å starte.**

**Dommere : Jan Terje Bårseth**

**Terje Tvedt**

Følgende møtte til start :

GS FAKSFJELLETS TORDEN Jon Georg Hov

B ORRESKOGENS B-RØM Morten Tidemann

ES BEVINDS VESLEFRIKK Øivind Engh

IS NEADALENS MARTE MØST Torgeir Møst

ES ROTVELTAS GTF EGON Hagbart Jakobsen

P ØRNTUAS KAUTO Morten Jensen

GS KRABBSTUAS ZANTO Tom Roger Strøm

ES ØSTKYSTENS FM HERA Are Salomonsen

IS RYPEBUAS ADINE Bjørnar Sjåmo

IS “US“ PUKKANØTT Elin Wittusen

IS RØDE HUNDERS BAZZO Frits Fuglerud

IS IMINGENS LK ISKALD Einar Borderwich

P LIKKOS IRIS Einar Einmo

ES DANCEÆTTENS HI-MEDINA Tor Magne Fløysvik

ES TIURFOTENS PAN Einar Engh

B MAC-NEVIS Sten Lennart Berglund

P BJØRKLUNDS JACKSON Einar Holmvik

P DAXORONJAS BASSO Roy Jensen

1. Runde, 15 minutter.

**1. Slipp GS Torden mot B B-Røm.**

Dagens derbyfinale starter med et smell. To hunder som ikke kan vente med å vise seg frem avsøker terrenget i voldsom fart og med høy intensitet, og med prima bredde og dybde i slagene. Torden er den som viser oss den beste revieringen og vinner slippet på det.

Torden over B-Røm

**2. Slipp ES Veslefrikk mot IS Marte Møst.**

Marte tar straks føringen og går med stor fart og intensitet et prima søk mot Veslefrikk som trenger noe tid på å komme i gang. Han går seg imidlertid opp utover i slippet. Stand på Marte langt ute, går selvstendig på og tar opp fugl. Støkker gjenligger og er i begge disse situasjonene rolig. Gjør et slag, kommer inn i samme område og fester ny stand. På ordre reiser hun villig og presis enkeltfugl og er rolig i oppflukt og skudd.

Marte over Veslefrikk

Rangering:

# Marte m/fugl

**Torden, B-Røm, Veslefrikk**

**3. Slipp ES Egon mot P Kauto.**

Egon tar straks føringen i slippet, viser oss et erfarent og systematsisk søk med meget god bredde og dybde i slagene, mot Kauto som i starten blir noe omstendelig. Senere går Kauto seg opp og viser at han også ønsker å være med.

Egon over Kauto

Rangering:

# Marte m/fugl

**Torden, B-Røm, Egon, Kauto, Veslefrikk**

**4. Slipp GS Zanto mot ES Hera.**

To friske unghunder som begge går med stor fart og høy intesitet, I kjapp, lett aksjon avsøkes terrenget på en meget god måte, og de veksler om føringen. Mot slutten overtar Zanto på bedre kontinuitet og reviering.

Zanto over Hera-

Rangering:

# Marte m/fugl

**Torden, B-Røm, Egon, Zanto, Hera, Kauto, Veslefrikk**

**5. Slipp IS Adine mot IS Pukkanøtt-**

Kort etter slipp tar Pukkanøtt føringen og går meget godt mot Adine som i starten blir noe ensidig. Begge har sjanse på fugl. Senere støkker Pukkanøtt rype og er rolig i situasjonen. Stand på Adine som går villig på uten å presentere fugl.

Pukkanøtt over Adine.

Rangering:

# Marte m/fugl

**Torden, B-Røm, Egon, Zanto, Hera, Kauto, Pukkanøtt, Adine, Veslefrikk**

**6. Slipp IS Bazzo mot IS Iskald.**

To unghunder som har det travelt og som starter ut i 100. Bazzo tar etter hvert føringen, og i stor fart og med høy intensitet avsøkes terrenget glimrende både i bredde og dybde. Iskald viser også at han absolutt har noe i finalen og gjøre, men må i dette slippet se seg slått av Bazzo.

Bazzo over Iskald.

Rangering:

# Marte m/fugl

**Torden, Bazzo, Iskald, B-Røm, Egon, Zanto, Hera, Kauto, Pukkanøtt, Adine, Veslefrikk**

# 7. Slipp P Iris mot ES Medina.

Begge starter meget friskt, og det er ingenting å utsette på fart og intensitet hos noen av hundene. Medina fører imidlertid slippet med sin glimrende reviering der terrenget dekkes på en erfaren måte mot Iris som virker mer ungdommelig. Stand på Iris uten resultat.

Medina over Iris

Rangering:

# Marte m/fugl

**Medina, Torden, Bazzo, Iskald, B-Røm, Egon, Zanto, Hera, Iris, Kauto, Pukkanøtt, Adine, Veslefrikk**

**8. Slipp ES Pan mot B Mac-Nevis.**

Pan viser oss fra starten av et erfarent søk der terrenget dekkes fornuftig både i bredde og dybde. Han fører slippet mot Mac-Nevis som i starten blir noe variabel. Dette bedrer seg imidlertid og han avslutter meget godt.

Pan over Mac-Nevis.

Rangering:

# Marte m/fugl

**Medina, Torden, Bazzo, Iskald, B-Røm, Egon, Zanto, Hera, Pan, Iris, Kauto, Mac-Nevis, Pukkanøtt, Adine, Veslefrikk**

# 9. Slipp P Jackson mot P Basso.

Begge trør til fra start, og i store, vide slag avsøkes terrenget meget fornuftig. Basso har bedre fremdrift og fører slippet. Stand på Basso. Når fører kommer til justerer Basso seg noe til ny, stilfull stand. Fugl letter presis foran Basso som er rolig i oppflukt og skudd. Utreder erfarent. Stand på Jackson som går villig på uten å presentere fugl. Senere støkker Basso og forfølger friskt.

Basso over Jackson.

Vi har følgende rangering etter første runde :

# Basso m/fugl uten reis, sjanse på fugl

# Marte m/fugl med reis, tatt selvstendig opp fugl, sjanse på fugl

**Medina, Torden, Bazzo, Iskald, B-Røm, Egon, Zanto, Hera, Pan, Iris, Kauto, Mac-Nevis, Pukkanøtt, Adine, Veslefrikk, Jackson**

Vi har hatt en første runde med meget høy kvalitet på samtlige hunder. Dette resulterer i at ingen utgår.

Vi har fremdeles 18 hunder på listen, og kjører disse ut i 2. runde.

Oppsett 2. runde :

GS Torden - ES Veslefrikk

B B-Røm - IS Marte Møst

ES Egon - GS Zanto

P Kauto - ES Hera

IS Adine - IS Bazzo

IS Pukkanøtt - IS Iskald

P Iris - ES Pan

ES Medina - P Jackson

B Mac-Nevis - P Basso

2. Runde, 10 minutter.

**10. Slipp GS Torden mot ES Veslefrikk.**

Begge går meget godt hvor Torden med sin høye intesitet og store fart fører slippet. Veslefrikk mangler noe fremdrift for å kunne matche Torden i dette slippet.

Torden over Veslefrikk.

# 11. Slipp B B-Røm mot IS Marte Møst.

Begge starter meget friskt og tar for seg av det flotte terrenget på en fortreffelig måte. B-Røm revierer glimrende og fører slippet. Stand på B-Røm, på ordre reises rypekull djervt og presist. B-Røm er helt rolig i oppflukt og skudd, og han utreder fornuftig. Et fuglearbeid av høy klasse.

B-Røm over Marte.

Rangering :

**B-Røm m/fugl**

**Marte m/fugl**

**Torden, Veslefrikk**

# 12. Slipp ES Egon mot GS Zanto.

I tungt og til dels uoversiktlig terreng viser begge hundene at det skal mer til for å stoppe disse. Begge jobber iherdig, og får med seg mye terreng både i bredde og dybde. Zanto revierer best og vinner slippet.

Zanto over Egon

Rangering :

**B-Røm m/fugl**

**Marte m/fugl**

**Torden, Zanto, Egon, Veslefrikk**

**13. Slipp P Kauto mot ES Hera.**

Kauto viser fra starten av stor interesse for makker. Da dette ikke løser seg velger vi å avslutte Kauto for i dag.

**IS Adine settes på som ny makker til ES Hera.**

Igjen får vi se to meget gode unghunder som jobber utrettelig for å finne sin fugl. Terrenget dekkes på en fortreffelig måte, og de veksler om føringen. Da ingen viser tegn på å gi seg settes de likt.

Rangering :

**B-Røm m/fugl**

**Marte m/fugl**

**Torden, Hera, Zanto, Egon, Adine, Veslefrikk**

**14. Slipp IS Bazzo mot IS Pukkanøtt.**

To hunder med stor arbeidslyst, og de gjør på ingen måte skam på det meget gode intrykket vi hadde etter første runde. Fart, intesitet og terrengdekning er på topp. Bazzo revierer glimrende og får med seg mer terreng enn Pukkanøtt. Bazzo vinner fortjent slippet.

Bazzo over Pukkanøtt.

Rangering :

**B-Røm m/fugl**

**Marte m/fugl**

**Bazzo, Torden, Hera, Zanto, Egon, Pukkanøtt, Adine, Veslefrikk**

**15. Slipp IS Iskald mot P Iris.**

Begge jobber meget godt og får med seg mye terreng i både bredde og dybde. De er hele tiden på jakt, men heller ikke denne gangen lykkes de med å finne sin fugl. Gjennom hele slippet veklser de om føringen.

Settes likt.

Rangering :

**B-Røm m/fugl**

**Marte m/fugl**

**Bazzo, Torden, Hera, Zanto, Iskald, Egon, Iris, Pukkanøtt, Adine, Veslefrikk**

**16. Slipp ES Pan mot ES Medina.**

Begge opprettholder sitt meget gode inntrykk fra første runde. Medina får med seg enormt med terreng og hun fører slippet. Pan støkker og er rolig. Rypen sender han imidlertid over hodet på Medina som får luftet seg skikkelig i et forsøk på å innhente fuglen. Senere stand på Pan som går villig frem på ordre uten å presentere fugl.

Medina over Pan

Rangering :

**B-Røm m/fugl**

**Marte m/fugl**

**Bazzo, Torden, Hera, Zanto, Iskald, Medina, Egon, Iris, Pan, Pukkanøtt, Adine, Veslefrikk**

**17. Slipp P Jackson mot B Mac-Nevis.**

Mac-Nevis som var noe variabel i første slipp, går seg nå kraftig opp. I lett, fin aksjon og store, vide slag fører han slippet mot Jackson som også går godt og får med seg mye terreng. Mac-Nevis finnes i stand med Jackson sekunderende bak. Når fører kommer til letter fugl presist foran Mac-Nevis som er rolig i oppflukt og skudd. Mac-Nevis utreder greit. Jackson som nå er slått 2 ganger i fugl, har sjanse på fugl og tomstand, ansees ferdig bedømt for i dag.

Mac-Nevis videre.

Rangering :

**B-Røm m/fugl**

**Mac-Nevis m/fugl**

**Marte m/fugl**

**Bazzo, Torden, Hera, Zanto, Iskald, Medina, Egon, Iris, Pan, Pukkanøtt, Adine, Veslefrikk**

**18. Slipp P Basso mot GS Torden**

Basso som er oddehund får med seg Torden i dette slippet. Torden har da sitt slipp i tredje runde.

Her jaktes det fra første stund, og begge hundene viser oss søk av høy klasse. Stand på Basso. På ordre går han villig frem og reiser fugl, rolig i oppflukt og skudd. Senere støkker Basso rype og forfølger friskt. Basso jobber så i tett vier, ut kommer både rypekull og GS Torden. Det skytes men dessverre har vi ikke sett Torden i stand. Begge hundene har gjentagende sjanser på fugl i samme område uten resultat. Stand på Basso uten resultat. Torden er slått i fugl og har hatt sine sjanser. Han er derfor ferdig bedømt for i dag. Basso har hatt to fuglearbeid, men også flere sjanser på fugl. Vi velger imidlertid å ta ham med videre, men nå kan han ikke tøye strikken lenger.

Vi er nå ferdige med 2.runde og har følgende rangering :

Rangering :

**B-Røm m/fugl med reis.**

**Mac-Nevis m/fugl uten reis.**

# Marte m/fugl med reis, slått på fugl, tatt selvstendig opp fugl, sjanse på fugl

# Basso m/fugl uten reis og fugl med reis, gjentagende sjanser på fugl, tomstand

**Bazzo, Torden, Hera, Zanto, Iskald, Medina, Egon, Iris, Pan, Pukkanøtt, Adine, Veslefrikk**

### Følgende hunder utgår : P Kauto, P Jackson og Torden.

Vi har da 15 hunder igjen som vi velger å slippe ut i en tredje runde.

Tornado har hatt sitt slipp i 3.runde.

Videre oppsett i 3.runde :

B B-Røm - ES Egon

ES Veslefrikk - GS Zanto

IS Marte Møst - ES Hera

IS Adine - IS Iskald

IS Pukkanøtt - P Iris

IS Bazzo - ES Medina

ES Pan - B Mac-Nevis

P Basso er oddehund

3. Runde, 10 min.

**19. Slipp B B-Røm mot ES Egon**

B-Røm går fortsatt glimrende og viser ingen tegn på å gi seg. I lett, kjapp takt fører han slippet mot Egon som også staår på til siste slutt. Stand på B-Røm uten resultat.

B-Røm over Egon

Rangering:

# B-Røm m/fugl

**Egon**

**20. Slipp ES Veslefrikk mot GS Zanto.**

Zanto tar straks føringen, går meget godt og stort. Det er ingenting som tyder på at det er 3.runde for hans del. Han fører slippet mot Veslefrikk som begynner å merke dagen.

Zanto over Veslefrikk.

Rangering:

# B-Røm m/fugl

**Zanto, Egon, Veslefrikk**

**21. Slipp IS Marte Møst mot ES Hera**

Begge går fortsatt meget godt med Hera i føringen. Marte støkker rype og forfølger friskt. Senere letter rype fra område der hundene befinner seg. Hera har i slutten av slippet en resultatløs stand. Marte sine nye sjanser på fugl i dette slippet har nå tøyd strikken til det siste, men vi velger å la den holde.

Hera over Marte.

Rangering:

# B-Røm m/fugl

**Marte m/fugl**

**Zanto, Egon, Hera, Veslefrikk**

**22. Slipp IS Adine mot IS Iskald**

Begge hundene er fortsatt på hugget og går som før. Fugl letter i område der hundene befinner seg. Senere har begge hundene og den ene føreren gjentatte sjanser på fugl uten å lykkes.

Begge utgår.

Rangering som før.

**23. Slipp IS Pukkanøtt mot P Iris**

To hunder som holder fart og intensitet på topp til siste stund. Reviering er fortsatt av høy klasse. De veksler om føringen .

Settes likt.

Rangering:

# B-Røm m/fugl

**Marte m/fugl**

**Zanto, Egon, Iris, Hera, Pukkanøtt, Veslefrikk**

**24. Slipp IS Bazzo mot ES Medina.**

Dagens to beste søkere har nå sin siste mulighet til å komme på listen. Begge gjør det de kan fra første stund, Bazzo fører slippet og går fantastisk. Selv om de begge har søk av høy klasse hjalp det ikke i dag.

Bazzo over Medina.

Rangering:

# B-Røm m/fugl

**Marte m/fugl**

**Bazzo, Zanto, Medina, Egon, Iris, Hera, Pukkanøtt, Veslefrikk**

Vi har nå tre hunder igjen og velger å kjøre disse mot hverandre i tre slipp av 5 minutter

**25. Slipp ES Pan mot IS Mac-Nevis.**

Begge opprettholder sitt gode inntrykk fra tidligere runder, og går som før.

Settes likt.

**26. Slipp ES Pan mot P Basso.**

Fart og intesitet opprettholdes til siste slutt. Basso ligger foran i terrenget og vinner slippet.

Basso over Pan

**27. Slipp P Basso mot IS Mac-Nevis.**

Ingen tegn på at dette er dagens siste slipp i tredje runde. Begge er fremdeles på jakt, og avsøker terrenget på en fortreffelig måte.

Settes likt

Vi er nå ferdige med 3.runde og har følgende rangering :

**B-Røm m/fugl med reis og tomstand.**

# Mac-Nevis m/fugl uten reis.

# Basso m/fugl uten reis og fugl med reis, gjentagende sjanser på fugl, tomstand

# Marte m/fugl med reis, slått på fugl, tatt selvstendig opp fugl, flere sjanser på fugl

**Bazzo, Zanto, Medina, Egon, Iris, Pan, Hera, Pukkanøtt, Veslefrikk**

Vi velger nå å avslutte dagens Derby-finale, og kjører nr. 1 og nr. 2 på listen ut i ett finaleslipp.

**Finalseslipp 5 min: B B-Røm mot B Mac-Nevis**

Begge går fortsatt meget godt. Etter kort tid tar B-Røm føringen og holder denne slippet ut.

Vi har da følgende premieliste i Norsk Derby 2011:

**1. Premie Norsk Derby finale**

B ORRESKOGENS B-RØM Morten Tidemann

**2. Premie Norsk Derby finale**

B MAC-NEVIS Sten Lennart Berglund

**3. Premie Norsk Derby finale**

P DAXORONJAS BASSO Roy Jensen

**4. Premie Norsk Derby finale**

IS NEADALENS MARTE MØST Torgeir Møst

Vi dommere takker for oss og for den tilliten som ble vist oss ved at vi fikk dømme denne finalen. Vi har hatt mange gode hunder til bedømming som har gitt oss en del utfordringer vi har gjort vårt beste for å løse. Terrenget har vært litt ujevnt besatt med fugl, men sjanser har det vært for de fleste. Dessverre har fuglen i mange tilfeller kommet ut som den seirende, noe som i dag har ført til en del minus.

At vi til slutt fikk fire på premielisten må vi si oss fornøyd med.

Vi takker samtidig deltakerne for en sporty innstilling, noe som har vært med på å gjøre dette til en trivelig dag.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Jan Terje Bårseth Terje Tvedt